ร้านคนภูไท (เขาวง) ร้านอยู่ติดถนนลาดกระบังบริเวณก่อนถึง ปากซอย 11/3 เป็นรั้วสีขาวซ้ายมือ มีป้ายทางเข้าเล็กๆ ลักษณะเป็นร้านอาหารอีสานข้างทาง สภาพร้านก็บ้านๆ เปิดให้บริการเวลา 16.00-23.00 น. ทุกวัน ยกเว้นวันอาทิตย์ปิดนะคะ มาแล้วสั่งเลยจานแรกคอหมูย่าง เสิร์ฟมาพร้อมน้ำจิ้มแจ่วรสเด็ดถูกใจและจานผักสด รสชาติสุดยอด จานต่อไปส้มตำไทย-ปู  สั่งเผ็ดก็เผ็ดสะใจ แนะนำว่าให้สั่งเผ็ดกลางก็พอค่ะ ไม่งั้นจะหุบปากไม่ลง แต่อร่อยใช้ได้ค่ะ ต่อด้วย ลาบเนื้อ  รสชาติจัดจ้านดีทีเดียว สุดท้ายเป็นแกงอ่อมเนื้อ  ซดร้อนๆ กิน 3 อย่างไปก่อนแล้ว พอถ้วยนี้มากิน 2 คนก็เกือบไม่หมดนะคะ
สรุป แซ่บ ถึงใจ อร่อย ไม่แพง